CELEX: 62005CO0233
Language: lt
Date: 2006-06-01 00:00:00
Title: 2006 m. birželio 1  d. Teisingumo Teismo (šeštoji kolegija) nutartis. # V.O.F. Dressuurstal Jespers prieš Inspecteur van de Belastingdienst/Zuidwest/kantoor Breda van de rijksbelastingdienst. # Prašymas priimti prejudicinį sprendimą: Gerechtshof 's-Hertogenbosch - Nyderlandai. # Šeštoji PVM direktyva - Darbų atlikimas pagal sutartį - Sąvoka "pagamintos prekės" - Arklio dresavimas ir treniravimas - Mokesčio apskaičiavimas. # Byla C-233/05.

2006 m. birželio 1 d. Teisingumo Teismo (šeštoji kolegija) nutartis V.O.F. Dressuurstal Jespers 
      (Byla C‑233/05)
      „Šeštoji PVM direktyva – Darbų atlikimas iš užsakovo medžiagų pagal sutartį – Sąvoka „pagamintos prekės“ – Arklio dresavimas ir treniravimas – Mokesčio apskaičiavimas“
      1.                     Mokesčių teisės nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Prekių
            tiekimas – Darbų atlikimas iš užsakovo medžiagų pagal sutartį (Tarybos direktyvos 77/388 5 straipsnio 5 dalies a punktas)
            (žr. 31–33 punktus, rezoliucinės dalies 1 punktą)
      2.                     Mokesčių teisės nuostatos – Teisės aktų suderinimas–- Apyvartos mokesčiai – Bendra pridėtinės vertės mokesčio sistema – Apmokestinimo
            momentas ir mokesčio apskaičiavimas (Tarybos direktyvos 77/388 10 straipsnio 2 dalis) (žr. 36–38 punktus, rezoliucinės dalies
            2 punktą)
      Dalykas 
      
         Prašymas priimti prejudicinį sprendimą – 
               Gerechtshof te 's-Hertogenbosch
                – 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo
                  – Bendra pridėtinės vertės mokesčio sistema: vienodas vertinimo pagrindas (OL L 145, p. 1) 5 straipsnio 7 dalies a punkto
                  išaiškinimas – Neišjodinėtas arklys, dresuojamas ir treniruojamas konkrečiu tikslu – Jodinėti parengtas arklys, galįs po specialaus
                  dresavimo ir treniravimo dalyvauti aukštesnio lygio varžybose – Abiem atvejais: naujos prekės pagaminimas? – Objektyvaus ir
                  įvertinamo arklio pasikeitimo bei aplinkybės, ar tikslas pasiektas, svarba – Mokesčio mokėjimas pagal reguliariai pateikiamas
                  ataskaitas.
               
            Rezoliucinė dalis
      
         
                  1.
               
               
                  
               
               
                  1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo – Bendra
                     pridėtinės vertės mokesčio sistema: vienodas vertinimo pagrindas, iš dalies pakeistos 1994 m. gruodžio 22 d. Tarybos direktyva 94/76/EB,
                     įvedančia pereinamojo laikotarpio priemones, taikomas nuo 1995 m. sausio 1 d. Europos Sąjungos plėtros kontekste, dėl pridėtinės
                     vertės mokesčio, 5 straipsnio 5 dalies a punktas turi būti aiškinamas taip, kad darbai iš užsakovo medžiagų pagal sutartį
                     nėra atliekami, jei arklys treniruojamas, kad būtų tinkamas jodinėti arba naudoti kaip dresuotas arklys ir kad galėtų dalyvauti
                     varžybose; ir kad šiuo atveju arklys negali būti laikomas pagaminta preke. 
                  
               
            
         
                  2.
               
               
                  
               
               
                  Pridėtinės vertės mokesčio apskaičiavimas nuo sumų, reguliariai gaunamų už paslaugų teikimą, įskaitant arklių dresavimą ir
                     treniravimą, turi būti nustatytas pagal Šeštosios direktyvos 10 straipsnio 2 dalį.